ประกาศกระทรวงการคลัง เรื่อง การใช้บริการเครือข่ายอินเตอร์เน็ต (Internet) ในการประกอบธุรกิจของบริษัทเงินทุนและบริษัทเครดิตฟองซิเอร์
ประกาศกระทรวงการคลัง
ประกาศกระทรวงการคลัง
เรื่อง
การใช้บริการเครือข่ายอินเตอร์เน็ต (Internet)
ในการประกอบธุรกิจของบริษัทเงินทุนและบริษัทเครดิตฟองซิเอร์
------------------------

 อาศัยอำนาจตามความในมาตรา
20 (6) แห่งพระราชบัญญัติการประกอบธุรกิจเงินทุน 
ธุรกิจหลักทรัพย์ และธุรกิจหลักทรัพย์
และธุรกิจเครดิตฟองซิเอร์ พ.ศ. 2522 ซึ่งแก้ไขเพิ่มเติมโดย
พระราชกำหนดแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัตการประกอบธุรกิจ
เงินทุนธุรกิจหลักทรัพย์ และธุรกิจเครดิตฟองซิเอร์ พ.ศ.
2522 (ฉบับที่ 2) พ.ศ. 2528 และ
มาตรา 54 (4) วรรคหนึ่ง
แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจ
เครดิตฟองซิเอร์ พ.ศ. 2522
รัฐมนตรีว่าการกระทรวงการคลังกำหนดเงื่อนไขในการอนุญาตให้บริษัท
เงินทุนและบริษัทเครดิตฟองซิเอร์ใช้บริการเครือข่ายอินเตอร์เน็ต
(Internet) ในการประกอบธุรกิจ
เงินทุนและธุรกิจเครดิตฟองซิเอร์ ดังต่อไปนี้
 ข้อ
1
การใช้บริการเครือข่ายอินเตอร์เน็ต (Internet)
เพื่อเป็นการให้ข้อมูลข่าวสารของ
กิจการลักษณะเช่นเดียวกับการโฆษณา
หรือเผยแพร่ธุรกิจที่ให้บริการ เช่น ขั้นตอนปฏิบัติในการขอกู้ยืมเงิน 
แบบคำขอกู้ยืมเงิน แบบคำขอกู้ยืมเงิน
เอกสารหลักฐานที่จำเป็นต้องใช้ แบบคำขอซื้อตั๋วสัญญาใช้เงิน 
อัตราดอกเบี้ย เป็นต้น ทั้งกรณีที่กระทำเป็นการทั่วไป
หรือเป็นการเฉพาะแก่ลูกค้ารายหนึ่งรายใด 
ให้กระทำได้โดยไม่ต้องขออนุญาตต่อรัฐมนตรีว่าการกระทรวงการคลัง
 ข้อ
2
การใช้บริการเครือข่ายอินเตอร์เน็ต (Internet) ในการประกอบธุรกิจเงินทุน 
และธุรกิจเครดิตฟองซิเอร์
ในขั้นตอนการตกลงกระทำธุรกรรมหรือนิติบุคคลใด ๆ รวมทั้งการโอนเงิน
หรือรับโอนเงินหรือการปฏิบัติอื่น ๆ
ที่เกี่ยวเนื่องกับธุรกรรมหรือนิติกรรมนั้น ต้องได้รับอนุญาตจาก
ธนาคารแห่งประเทศไทยก่อนดำเนินการ ทั้งนี้
ในการชออนุญาตให้บริษัทเงินทุนและบริษัทเครดิต
ฟองซิเอร์ยื่นคำขออนุญาตตามแบบที่ธนาคารแห่งประเทศไทยกำหนดพร้อมทั้งแจ้งรายาละเอียด
ดังนี้
 (1)
ประเภทและขอบเขตธุรกรรมที่จะให้บริการ
 (2)
การจัดทำและแสดงแผนการรองรับการประกอบธุรกรรมผ่านเครือข่ายอินเตอร์เน็ต 
(Internet)
โดยอย่างน้อยแผนการดังกล่าวต้องมีมาตรการดูแลความปลอดภัยของระบบและข้อมูล 
การประเมินความเสี่ยงและแผนรองรับในกรณีเกิดปัญหา
การพัฒนาทางด้านเทคโนโลยีของระบบ
และการพัฒนาและฝึกอบรมพนักงาน ระบบการควบคุมภายใน
การแก้ไขปัญหาทางด้านกฎหมาย
ที่อาจเกิดขึ้น
โดยคำนึงถึงสิทธิและผลประโยชน์ของลูกค้าผู้ใช้บริการ
 ทั้งนี้
 ต้องพร้อมที่จะอธิบายหรือชีแจงเพิ่มเติมและปฏิบัติตามที่ธนาคารแห่งประเทศไทย
สั่งการ
 (3)
การจัดให้มือและมอบเอกสารหลักฐานสำหรับธุรกรรมที่จะกระทำแก่ลูกค้าเพื่อใช้อ้างอิง
ตามกฎหมายที่เกี่ยวข้อง
รวมทั้งต้องเก็บรักษาสำเนาไว้ให้ธนาคารแห่งประเทศไทยตรวจสอบได้
 ข้อ
3
เมื่อบริษัทเงินทุนและบริษัทเครดิตฟองซิเอร์
ได้ยื่นคำขออนุญาตและแจ้งรายละเอียด
ตามข้อ 2 แล้ว ให้ถือว่าได้รับอนุญาตเมื่อพ้นกำหนดหกสิบวันนับแต่วันที่ได้ยื่นคำขอ
เว้นแต่ธนาคาร
แห่งประเทศไทยจะมีข้อทักท้วงหรือให้ชี้แจงเพิ่มเติมเป็นลายลักษณ์อักษร
ให้บริษัทเงินทุนและบริษัท
เครดิตฟองซิเอร์ได้รับอนุญาตเมื่อได้รับแจ้งจากธนาคารแห่งประเทศไทย
 ข้อ
4 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 
 ประกาศ
ณ วันที่ 27 มกราคม พ.ศ. 2543 
  ธารินทร์ นิมมานเหมินท์ 
   รัฐมนตรีว่าการกระทรวงการคลัง